om ændring af gennemførelsesafgørelse 2014/170/EU om en liste over ikkesamarbejdende tredjelande for så vidt angår bekæmpelse af ulovligt, urapporteret og ureguleret fiskeri for så vidt angår Cameroun

De interesserede parter, der er berørt af proceduren, har haft mulighed for at forsvare deres interesser i forbindelse med analysen og dialogen i overensstemmelse med IUU-forordningen.

Kommissionens afgørelse af 17. februar 2021 (EUT C 59 af 19.2.2021, s. 1) om underretning af Republikken Cameroun om muligheden for, at landet identificeres som et ikkesamarbejdende tredjeland for så vidt angår bekæmpelsen af ulovligt, urapporteret og ureguleret fiskeri i henhold til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri.

Forslaget fremsættes som led i gennemførelsen af IUU-forordningen, og det er resultatet af de analyser og dialoger, der er foretaget i overensstemmelse med de indholdsmæssige og proceduremæssige krav i IUU-forordningen, der bl.a. fastsætter, at alle lande bør opfylde de folkeretlige forpligtelser, de som flag-, havne-, kyst- eller afsætningsstat har til at træffe foranstaltninger til at forebygge, afværge og standse IUU-fiskeri.

Den 5. januar 2023 identificerede Kommissionen ved Kommissionens gennemførelsesafgørelse Cameroun som et tredjeland, som Kommissionen betragter som et ikkesamarbejdende tredjeland i henhold til IUU-forordningen.

Kommissionen indledte foranstaltninger over for Cameroun. Foranstaltningerne bestod blandt andet i, at Kommissionen gjorde rede for baggrunden for disse foranstaltninger og gav landet mulighed for at reagere på og modbevise identifikationen, retten til at anmode om eller forelægge yderligere oplysninger, fremlægge forslag til en handlingsplan til at afhjælpe situationen samt en rimelig frist til at reagere og afhjælpe situationen.

Forslaget har ingen virkninger for Unionens budget.

2023/0003 (NLE)

Forslag til

RÅDETS GENNEMFØRELSESAFGØRELSE

om ændring af gennemførelsesafgørelse 2014/170/EU om en liste over ikkesamarbejdende tredjelande for så vidt angår bekæmpelse af ulovligt, urapporteret og ureguleret fiskeri for så vidt angår Cameroun

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999 (IUU-forordningen), særlig artikel 33,

under henvisning til forslag fra Europa-Kommissionen, og

ud fra følgende betragtninger:

INDLEDNING

(1)Ved IUU-forordningen oprettes der en EU-ordning, der skal forebygge, afværge og standse ulovligt, urapporteret og ureguleret fiskeri (IUU-fiskeri).

(2)I IUU-forordningens kapitel VI fastsættes bestemmelser om den procedure, der skal følges ved identifikation af ikkesamarbejdende tredjelande, om de foranstaltninger, der kan træffes over for sådanne lande, om opstilling af en liste over sådanne lande, om fjernelse fra listen og om offentliggørelse af nævnte liste samt om eventuelle hasteforanstaltninger.

(3)Den 24. marts 2014 vedtog Rådet gennemførelsesafgørelse 2014/170/EU om en liste over ikke-samarbejdende tredjelande for så vidt angår bekæmpelse af IUU-fiskeri i henhold til forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri.

(4)I overensstemmelse med artikel 32 i IUU-forordningen meddelte Kommissionen ved afgørelse af 17. februar 2021 ("afgørelse af 17. februar 2021") Republikken Cameroun (i det følgende benævnt "Cameroun"), at det muligvis kunne blive identificeret som et land, som Kommissionen betragter som et ikkesamarbejdende tredjeland.

(5)I afgørelsen af 17. februar 2021 gjorde Kommissionen rede for de vigtigste kendsgerninger og overvejelser, der ligger bag en eventuel identifikation.

(6)Afgørelsen blev meddelt Cameroun sammen med et brev, hvori Cameroun opfordres til i tæt samarbejde med Kommissionen at gennemføre en handlingsplan for at for at rette op på de konstaterede mangler.

(7)Ved afgørelse af 17. februar 2021 indledte Kommissionen en dialog med Cameroun.

(8)Kommissionen opfordrede navnlig Cameroun til at: i) træffe alle nødvendige tiltag for at gennemføre foranstaltningerne i den handlingsplan, som Kommissionen har foreslået, og ii) vurdere gennemførelsen af foranstaltningerne heri.

(9)Cameroun fik mulighed for at svare på de i afgørelsen af 17. februar 2021 omhandlede forhold samt reagere på andre relevante oplysninger fra Kommissionen og for at fremlægge dokumentation til at modbevise eller supplere de forhold, der var gjort gældende i afgørelsen af 17. februar 2021. Cameroun blev sikret retten til at anmode om eller forelægge yderligere oplysninger.